VIDEO Trei pasageri afro-americani dau în judecată American Airlines după ce au fost dați jos dintr-un avion pe motiv că miroseau urât / „Compania ne-a făcut de rușine și ne-a umilit”
”Miroși urât, trebuie să te dai jos”. Acesta este motivul pentru care trei pasageri afro-americani au decis să dea în judecată American Airlines, deoarece, potrivit relatărilor lor, cu puțin timp înainte de decolarea aeronavei în care tocmai se urcaseră, au fost forțați să coboare. Motivul? „Un miros corporal neplăcut”. Un incident rasist despre care cei trei pasageri, care, de altfel, nu se cunoșteau între ei și nu călătoreau împreună, au decis să nu tacă, relatează La Repubblica.
A new lawsuit claims American Airlines employees pulled three Black male passengers off a plane after a complaint about body odor. They did not know each other and were not seated next to each other.
— CBS Mornings (@CBSMornings) May 29, 2024
Incidentul datează din 5 ianuarie, când o însoțitoare de bord (albă) s-ar fi plâns de „miros”, obligându-i astfel pe cei trei pasageri să coboare din avionul American AIrlines care pleca din Phoenix spre New York.
„Compania aeriană ne-a evidențiat pentru că suntem de culoare, ne-a făcut de rușine și ne-a umilit”, au declarat Alvin Jackson, Emmanuel Jean Joseph și Xavier Veal într-o declarație comună publicată în această săptămână.
Potrivit plângerii federale depuse de grupul de apărare a consumatorilor Public Citizen, cei trei pasageri susțin că au observat, în timp ce ieșeau din avion, că „fiecare bărbat de culoare din avion era respins”.
Ulterior, la poarta de îmbarcare, ei și alți cinci pasageri au fost informați de un agent al companiei aeriene că au fost scoși din avion ”pentru că o însoțitoare de bord albă s-a plâns de mirosul corporal al unui pasager neidentificat”.
”Nu există altă explicație decât culoarea pielii noastre”, se arată în declarația comună: ”Este clar că a fost vorba de discriminare rasială”.
American Airlines a făcut cunoscut că a deschis o anchetă în legătură cu acest incident, întrucât este vorba de acuzații grave care reprezintă un comportament din partea personalului care „nu este în conformitate cu valorile sale”.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank